Virkakuntoisuusmerkki Erkki Juho Grönroosille
1920, kesäkuun 11 päivänä

Tasavallan Presidentin avoin kirje, jolla Viipurin läänin lääninmaamittauskonttorin tarkastajalle, kollegiasessori Erkki Juho Grönroosille on myönnetty virkakuntoisuusmerkki viidenkymmenen vuoden nuhteettomasta palveluksesta.

Tasavallan Presidentti tekee täten tiettäväksi: sen toimikunnan esityksestä, jonka on tutkittava siviilivirkamiesten oikeutta kunniamerkin saamiseen, olen minä tänään myöntänyt Viipurin läänin lääninmaamittauskonttorin tarkastajalle, kollegiasessori Erkki Juho Grönroosille, joka ennen on saanut Suomen virkamiehiä varten perustetun virkakuntoisuusmerkin neljänkymmenen vuoden palveluksesta, uuden merkin viidenkymmenen vuoden nuhteettomasta palveluksesta, säädetyllä tavalla kannettavaksi.

Tätä kaikki asianomaiset noudattakoot. Helsingissä 11 päivänä kesäkuuta 1920.

Tasavallan Presidentti

K. J. Ståhlberg.

Pääministeri R. Erich.

</div>

Lähde
 Kansallisarkistossa oleva valtioneuvoston kanslian puhtaaksikirjoitetut kirjekonseptit 1920, Db:2.

Valtioneuvoston kanslian kirjeet